
Askorbo rūgštis Sopharma 50 mg/ml injekcinis tirpalas
Askorbo rūgštis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Askorbo rūgštis Sopharma ir kam jis vartojamas
2.	Kas žinotina prieš vartojant Askorbo rūgštis Sopharma
3.	Kaip vartoti Askorbo rūgštis Sopharma
4.	Galimas šalutinis poveikis
5.	Kaip laikyti Askorbo rūgštis Sopharma
6.	Pakuotės turinys ir kita informacija


1.	Kas yra Askorbo rūgštis Sopharma ir kam jis vartojamas

Vitaminas C (askorbo rūgštis) yra vandenyje tirpus vitaminas, kuris dalyvauja daugelyje svarbių gyvybinių procesų organizme. Jeigu organizme trūksta askorbo rūgšties, gali atsirasti raumenų silpnumas, dantenų paburkimas, kraujavimo sutrikimų (pvz., kraujavimas po oda), nuovargis bei depresija.

Askorbo rūgštis Sopharma vartojamas:
· būklėms, kurios pasireiškia dėl askorbo rūgšties trūkumo organizme, t. y. skorbuto profilaktikai ir gydymui;
· būklėms ir ligoms, kuriomis sergant padidėja askorbo rūgšties poreikis, gydyti, t. y. sunkios infekcinės ligos, virškinimo trakto ligos (pavyzdžiui, ilgalaikis viduriavimas, pepsinės opos, virškinimo trakto operacijos), sunkios traumos, nudegimai, navikai, hemodializė, hipertirozė (skydliaukės funkcijos suaktyvėjimas), alkoholizmas.

Askorbo rūgštis Sopharma vartoti negalima:
-	jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju, prieš pradėdami vartoti Askorbo rūgštis Sopharma, jeigu sergate viena iš šių ligų:
1. cukriniu diabetu (padidėjęs cukraus kiekis kraujyje);
1. hemochromatoze (sutrikusios geležies apykaitos liga);
1. sideroblastine ar pjautuvo pavidalo ląstelių anemija (mažakraujystė, raudonųjų kraujo ląstelių gamybos sutrikimas);
1. talasemija (įgimta kraujo liga);
1. hiperoksalurija (šlapime padaugėja oksalatinių druskų, ypač kalcio oksalato) ir (ar) inkstų akmenlige;
1. gliukozės 6‑fosfatdehidrogenezės trūkumu (įgimta liga);
1. jeigu sergate venų liga, pavyzdžiui, tromboflebitu (venose susidaro kraujo krešuliai) arba turite polinkį formuotis kraujo krešuliams (trombams) – tokiu atveju vaistas turi būti leidžiamas į raumenis;
1. jeigu bus atliekami kraujo tyrimai transaminazėms, laktatdehidrogenazei, bilirubinui, gliukozei nustatyti arba kraujo išmatose mėginiai – askorbo rūgštis gali keisti šių tyrimų duomenis, todėl askorbo rūgšties vartojimą reikia nutraukti likus 1‑2 dienoms iki atitinkamų tyrimų.

Yra duomenų, kad gydymo askorbo rūgštimi metu, senyviems pacientams (vyresniems kaip 65 metų) gali padėti cholesterolio kiekis.

Kiti vaistai ir Askorbo rūgštis Sopharma
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Askorbo rūgštis Sopharma negalima vartoti kartu su išvardytais vaistais:
1. vaistais, kuriais gydoma depresija, epilepsija (traukuliai), psichikos ligos;
1. disulfiramu (vaistas, skirtas lėtinio alkoholizmo gydymui);
1. salicilatais (aspirinu);
-	vaistais, kurių sudėtyje yra geležies;
-	izoprenalinu (vaistas, skirtas bronchų astmos gydymui);
1. meksiletinu (vaistas, skirtas nereguliaraus širdies ritmo gydymui);
-	geriamaisiais kraujo krešėjimą mažinančiais vaistais (varfarinu).

Vaisingos moterys, kurios vartodamos kontraceptikų vartojo didelę Askorbo rūgštis Sopharma dozę (daugiau kaip 1 g dozę per parą), staigiai nutraukusios Askorbo rūgštis Sopharma vartojimą, turi koreguoti kontraceptiko dozę, nes didėja nepageidaujamo nėštumo rizika.

Askorbo rūgštis Sopharma vartojimas su maistu ir gėrimais
Duomenys neaktualūs.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėštumas
Askorbo rūgštis Sopharma nėščioms moterims turi būti vartojama tik tada, kai tai yra absoliučiai būtina.

Žindymas
Askorbo rūgštis prasiskverbia į motinos pieną, todėl maitinančioms krūtimi motinoms reikia Askorbo rūgštis Sopharma vartoti atsargiai.

Vairavimas ir mechanizmų valdymas
Askorbo rūgštis Sopharma gebėjimo vairuoti ar valdyti mechanizmus neveikia arba veikia nereikšmingai.

Askorbo rūgštis Sopharma sudėtyje yra natrio sulfito ir natrio
Vaisto sudėtyje yra pagalbinės medžiagos natrio sulfito (E221), kuris retais atvejais gali sukelti padidėjusio jautrumo reakcijų ar bronchų spazmą.
2 ml ampulė: šio vaisto ampulėje yra mažiau kaip 1 mmol (23 mg) natrio, t. y. jis beveik neturi reikšmės.
5 ml ampulė: šio vaisto ampulėje yra nuo 32,63 mg (1,42  mmol) iki 35,38 mg (1,54 mmol) natrio (valgomosios druskos sudedamosios dalies). Tai atitinka 1,6‑1,8 % didžiausios rekomenduojamos natrio paros normos suaugusiesiems.

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Vartojimo metodas
Askorbo rūgštis Sopharma reikia leisti į raumenis arba į veną. Vaistą rekomenduojama leisti į raumenis. Vaisto leisti į veną gali tik sveikatos priežiūros specialistas.

Dozavimas
Suaugusiesiems
Įprasta vienkartinė dozė suaugusiesiems yra 100‑250 mg askorbo rūgšties.

Askorbo rūgšties trūkumo profilaktika
Į raumenis per parą leidžiama 2‑5 ml injekcinio tirpalo, t. y. 100‑250 mg askorbo rūgšties.
Jei pacientas maitinamas parenteriniu būdu, askorbo rūgšties galima leisti į veną kartu su pakaitinės mitybos tirpalais.

Askorbo rūgšties trūkumo šalinimas
Į raumenis per parą leidžiama 2‑10 ml injekcinio tirpalo, t. y. 100‑500 mg askorbo rūgšties.
Į veną askorbo rūgšties galima leisti kartu su maitinamuoju tirpalu, jei pacientas maitinamas parenteriniu būdu.
Gydoma ne trumpiau kaip 14 dienų.

Vartojimas vaikams
Įprasta vienkartinė dozė vaikams yra 50‑100 mg (1‑2 ml injekcinio tirpalo).

Askorbo rūgšties trūkumo profilaktika
Vaikams 1‑2 ml (50‑100 mg) injekcinio tirpalo leidžiama, jei pacientas maitinamas parenteriniu būdu arba negali vartoti geriamųjų askorbo rūgšties formų.

Askorbo rūgšties trūkumo šalinimas
Į raumenis per parą leidžiama 2‑6 ml injekcinio tirpalo, t. y. 100‑300 mg askorbo rūgšties.
Į veną vaikams askorbo rūgšties leidžiama tik tada, jei pacientas maitinamas parenteriniu būdu.
Gydoma ne trumpiau kaip 2 savaites.

Ką daryti pavartojus per didelę Askorbo rūgštis Sopharma dozę?
Labai didelės Askorbo rūgštis Sopharma dozės (5‑10 g per parą) gali sukelti pykinimą, vėmimą, pilvo skausmą, viduriavimą.

Jeigu manote, kad buvo suvartota per daug vaisto, pasakykite gydytojui arba vykite į artimiausią ligoninę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nepageidaujamas poveikis išvardytas toliau pagal dažnį.

Retas (gali pasireikšti rečiau kaip 1 iš 1 000 pacientų)
1. Didelės askorbo rūgšties dozės gali sukelti raudonųjų kraujo ląstelių irimą (hemolizę).
1. Alergiškiems žmonėms gali parausti oda ar veidas ir kaklas, skaudėti ir svaigti galva, atsirasti išbėrimas, niežulys.
1. Pykinimas, vėmimas, pilvo skausmas, viduriavimas.
1. Poliurija, inkstų akmenligė.
1. Skausmas, edema ir paraudimas vaisto suleidimo vietoje.
1. Askorbo rūgštis yra stiprus reduktorius, todėl keičia oksidacijos ir redukcijos reakcijomis pagrįstų laboratorinių tyrimų duomenis. Plazmos (kraujo), išmatų ir šlapimo tyrimų (pvz., gliukozės, kreatinino) duomenys gali būti klaidingi (tai priklauso nuo askorbo rūgšties dozės ir tyrimo metodo).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT‑09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Laikyti ne aukštesnėje kaip 25 С temperatūroje.
Ampules laikyti išorinėje dėžutėje, kad vaistas būtų apsaugotas nuo šviesos.
Negalima užšaldyti.

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir ampulės etiketės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Askorbo rūgštis Sopharma sudėtis
· Veiklioji medžiaga yra askorbo rūgštis. 1 ml tirpalo yra 50 mg askorbo rūgšties. Vienoje 2 ml injekcinio tirpalo ampulėje yra 100 mg askorbo rūgšties. Vienoje 5 ml injekcinio tirpalo ampulėje yra 250 mg askorbo rūgšties.
· Pagalbinės medžiagos yra natrio‑vandenilio karbonatas, bevandenis natrio sulfitas (E221), edeto rūgštis, injekcinis vanduo.

Askorbo rūgštis Sopharma išvaizda ir kiekis pakuotėje
Askorbo rūgštis Sopharma yra bespalvis ar šviesiai gelsvas tirpalas.

Tiekiamos 2 ml arba 5 ml bespalvio stiklo ampulės su pažymėtu spalvotu ampulės atidarymo tašku ar žiedu. PVC folijos lizdinėje plokštelėje yra 10 ampulių. Kartono dėžutėje yra 1 lizdinė plokštelė ir pakuotės lapelis.

Registruotojas ir gamintojas

SOPHARMA AD
16 Iliensko Shosse Str.
Sofia 1220
Bulgarija

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB “Maras”
Panerių g. 243
LT‑48439 Kaunas
El. paštas: info@maras.lt

Šis pakuotės lapelis paskutinį kartą peržiūrėtas 2019‑06‑12.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

